Velence körbe (nem a magyar!)
Elképesztő körút Olaszország egyik legszebb régiójában, amely Vicenzából indul, majd Bassano del Grappán (a nevében is benne van, hogy ez a vidék a grappáiról híres) és Trevisón át eljutunk Velencéig. Innen Chioggián és Padován keresztül jutunk vissza Vicenzába. A 295 kilométer akár három-négy nap alatt is teljesíthető, de mivel minden megálló sok látnivalót kínál, érdemes több időt szánni a kirándulásra. Így néz ki a részletes útiterv: Vicenza – Bassano del Grappa (40 km), Bassano del Grappa – Treviso (65 km), Treviso – Velence (45 km), Velence – Chioggia (35 km), Chioggia – Padova (60 km), Padova – Vicenza (50 km).